**GIMNAZIJA BELI MANASTIR**

KLASA: 602-03/18-01

URBROJ: 2100/21-18-01-81

**ŠKOLSKI KURIKULUM**

*Beli Manastir, rujan 2018.*

Školski kurikulum utvrđuje dugoročni i kratkoročni plan i program škole s izvannastavnim i izvanškolskim aktivnostima, a donosi se na temelju nacionalnog kurikuluma i nastavnog plana i programa. Obuhvaća aktivnosti koje su specifične za školu o kojoj je riječ.

Školskim kurikulumom se utvrđuje:

* naziv aktivnosti
* nositelj aktivnosti
* ciljana skupina
* mjesto izvođenja aktivnosti
* planiran broj sati
* ishodi
* vrijeme realizacije
* potrebna sredstva
* način vrednovanja i korištenja rezultata.

1. **Osnovni podatci o školi**

Naziv škole: Gimnazija Beli Manastir

Adresa škole: Školska 3, Beli Manastir, Osječko–baranjska županija

Šifra ustanove: 14-001-501

U školsku godinu 2018./2019. upisali smo jedan odjel prvog razreda te po dva odjela drugog, trećeg i četvrtog razreda, dakle, ukupno sedam odjela.

Ukupan broj učenika: 107

Ukupan broj odjela: 7

U Gimnaziji je ove godine zaposleno trideset osmero radnika:

* ravnatelj
* tri stručne suradnice (među kojima je jedna ujedno i nastavnica)
* dvadeset osmero predavača, uključujući dvije kolegice na bolovanju
* tajnica koja je na bolovanju, tajnica koja je zamjenjuje, voditeljica računovodstva, administrator, dvije spremačice i domar.

1. **Cilj i namjena školskog kurikuluma**

**Cilj:**

prepoznatljivost škole kao važne odgojno–obrazovne ustanove koja u svom okružju pruža svestran intelektualni, osobni, društveni i fizički razvoj učenika kao priprema za školovanje na fakultetima, visokim učilištima i za cjeloživotno obrazovanje.

**Namjena:**

Učenici: uspješnost učenika u nastavi, na državnoj maturi, natjecanjima i upisima na fakultete; prepoznati kompetencije učenika i motivirati ih za daljnji razvoj kroz nastavu i sve izvannastavne aktivnosti: razviti kreativnost i empatiju; proširiti školska znanja te obogatiti život škole; uvesti učenike u svijet znanstvenih istraživanja na zanimljiv način

Profesori: razvijanje kreativnosti profesora, sklonosti timskomu radu, motiviranje za stalno stručno usavršavanje

Škola: razvijanje pozitivnih stavova, kritičkog mišljenja, uzajamnog poštovanja i samopoštovanja, stvaranje ugodnog ozračja u školi, prepoznatljivost škole pri upisu učenika

Roditelji: razvijanje suradničkog odnosa sa školom

Društveno okruženje: otvorenost suradnji

1. **Kalendar rada škole**

Nastava je započela 3. rujna 2018. , a završava 14. lipnja (za maturante 22. svibnja) 2019.

Prvo polugodište traje od 3. rujna do 21. prosinca 2018. , a drugo od 14. siječnja do 14. lipnja, odnosno za maturante do 22. svibnja 2019.

Zimski odmor učenika planiran je od 24. prosinca 2018. do 11. siječnja 2019.

Proljetni je odmor predviđen za razdoblje od 18. do 26. travnja 2019.

Odlukom Nastavničkoga vijeća 2. studenoga proglašava se nenastavnim danom.

1. **Izborna i fakultativna nastava**

Učenici drugog razreda slušaju izbornu nastavu Engleskoga jezika, učenici trećeg razreda izborno pohađaju sate Tjelesne i zdravstvene kulture, a učenici četvrtog razreda odabrali su Matematiku kao izborni predmet za ovu školsku godinu.

Izborna nastava Engleskoga jezika i Matematike usmjerena je prvenstveno pripremama za državnu maturu.

Učenici koji to žele, fakultativno mogu odabrati njegovanje srpskoga jezika u dvije skupine s po dva sata tjedno ili mogu učiti talijanski jezik u jednoj skupini dva sata tjedno.

1. **Izvannastavne i izvanškolske aktivnosti**

Tablice koje slijede na sljedećim stranicama prikazuju pojedinosti nekih aktivnosti posebnih za našu školu koje planiramo poduzeti ove školske godine.

Dio je aktivnosti inkorporiran u sadržaje Građanskoga odgoja i obrazovanja. Kod takvih je aktivnosti navedena i dimenzija Građanskoga odgoja i obrazovanja.

|  |  |
| --- | --- |
| **Naziv aktivnosti, programa, projekta** | **Posjeti belomanastirskoj jedinici dječjega doma ,,Klasje“** |
| Nositeljice aktivnosti | Profesorice Nina Savić (pedagoginja) i Kristina Vinojčić Tota (knjižničarka) |
| Broj učenika (iz kojih razreda) | Oko 10 (1.- 4.) |
| Mjesto izvođenja aktivnosti | Klasje |
| Broj sati godišnje | 30 |
| Ciljevi aktivnosti | Potaknuti učenike na volontiranje, aktivno sudjelovanje u zajednici i senzibilizirati ih na potrebe drugih |
| Namjene/ishodi aktivnosti | Učenici će steći iskustvo i doznat će više o načinu života djece bez odgovarajuće roditeljske skrbi te prepoznati i odgovoriti na potrebe drugih. Također će sebe doživljavati kao ljude koji mogu nešto promijeniti i učiniti u svojoj sredini. |
| Vrijeme realizacije | Listopad 2018. – svibanj 2019. |
| Način realizacije | Posjeti dječjemu domu ,,Klasje“ uz radionice sa štićenicima, u prosjeku jednom do dvaput mjesečno |
| Troškovnik, potrebna sredstva | Školski pribor |
| Način vrednovanja i način korištenja rezultata vrednovanja | Razgovor, materijali na web– stranici škole, izvješća |
| Dimenzija Građanskoga odgoja i obrazovanja | Društvena dimenzija povezana s ostalim dimenzijama |

|  |  |
| --- | --- |
| **Naziv aktivnosti, programa, projekta** | **Ružičasti listopad** |
| Nositeljica aktivnosti | Nina Savić, prof. , pedagoginja |
| Broj učenika (iz kojih razreda) | 40 (uglavnom 3. razred) |
| Mjesto izvođenja aktivnosti | Dvorana za T. Z. K. |
| Broj sati godišnje | 5 |
| Ciljevi aktivnosti | Osvijestiti važnost prevencije raka dojke |
| Namjene/ishodi aktivnosti | Učenici će iskusiti dinamičnu i zanimljivu aktivnost (formiranje ružičaste vrpce svojim tijelima) uz publicitet i prigodan program. Na taj će način osjetiti da doprinose nečemu važnom. Popularizirat će na ovaj način prevenciju raka dojke. Ova će im akcija ostati u sjećanju i utjecati na odnos prema vlastitomu zdravlju i zdravlju osoba iz njihove okoline. |
| Vrijeme realizacije | 10. listopada 2018. |
| Način realizacije | U suradnji s udrugom ,,Sve za nju“ |
| Troškovnik, potrebna sredstva | Rekviziti koje će osigurati Udruga, papiri radi prikupljanja roditeljskih izjava o suglasnosti, kreda radi ocrtavanja oblika vrpce na parketu dvorane |
| Način vrednovanja i način korištenja rezultata vrednovanja | Tematski sati razrednog odjela, objava na web-stranici i u medijima |

|  |  |
| --- | --- |
| **Naziv aktivnosti, programa, projekta** | **Večer matematike** |
| Nositeljice aktivnosti | Profesorice Iboja Berdalović i Ljiljana Jeftimir |
| Broj učenika (iz kojih razreda) | Oko 200 (1- 4. razred Gimnazije Beli Manastir; doći će gosti iz ostalih srednjih i osnovnih škola Beloga Manastira) |
| Mjesto izvođenja aktivnosti | Gimnazija Beli Manastir |
| Broj sati godišnje | 10 |
| Ciljevi aktivnosti | Doživjeti matematiku na zabavan način |
| Namjene/ishodi aktivnosti | Učenici će rješavati zanimljive zadatke, družiti se i povezati matematiku sa svakodnevnicom. |
| Vrijeme realizacije | Prosinac |
| Način realizacije | Priredba će se pripremati i realizirati u školi. |
| Troškovnik, potrebna sredstva | Grickalice, sokovi, keksi |
| Način vrednovanja i način korištenja rezultata vrednovanja | Razgovor, web |

|  |  |
| --- | --- |
| **Naziv aktivnosti, programa, projekta** | **Posjet Vukovaru** |
| Nositelj aktivnosti | Vjekoslav Sučić, prof. Povijesti |
| Broj učenika (iz kojih razreda) | 45 (1.-4.) |
| Mjesto izvođenja aktivnosti | Vukovar |
| Broj sati godišnje | 15 |
| Ciljevi aktivnosti | Sjećanje na žrtvu Vukovara |
| Namjene/ishodi aktivnosti | Učenici će znati nabrojati najvažnije lokacije obrane i stradanja Vukovara te opisati što se na njima dogodilo. Također će znati nabrojati i opisati značaj najvažnijih osoba na obranu grada-heroja. Zornije će si predočiti gradivo koje se iz Povijesti uči u četvrtom razredu, znat će opisati važnost bitke za Vukovar u novijoj hrvatskoj povijesti te će osjećati veće suosjećanje općenito prema ljudima – žrtvama ratova. |
| Vrijeme realizacije | 19. studenoga 2018. |
| Način realizacije | Putovanjem autobusom |
| Troškovnik, potrebna sredstva | Oko 50 kn po osobi |
| Način vrednovanja i način korištenja rezultata vrednovanja | Web, fotografije, razgovor |
| Dimenzija Građanskoga odgoja i obrazovanja | Društvena |

|  |  |
| --- | --- |
| **Naziv aktivnosti, programa, projekta** | **Potraga za blagom** |
| Nositeljica aktivnosti | Nevena Beuk, profesorica Geografije |
| Broj učenika (iz kojih razreda) | 20 (1. ) |
| Mjesto izvođenja aktivnosti | Okolica škole |
| Broj sati godišnje | 5 |
| Ciljevi aktivnosti | Uvježbavanje vještina specifičnih za terensku nastavu Geografije |
| Namjene/ishodi aktivnosti | Na zabavan način, snalaziti se pomoću topografske karte (natjecanje) . |
| Vrijeme realizacije | Studeni |
| Način realizacije | Terenska nastava |
| Troškovnik, potrebna sredstva | Nisu predviđeni troškovi. |
| Način vrednovanja i način korištenja rezultata vrednovanja | Razgovor na satima Geografije, školski web |

|  |  |
| --- | --- |
| **Naziv aktivnosti, programa, projekta** | **Posjet Interliberu** |
| Nositeljica aktivnosti | Klara Bošnjaković, prof. Engleskoga jezika |
| Broj učenika (iz kojih razreda) | Oko 40 (1. - 4. ) |
| Mjesto izvođenja aktivnosti | Zagreb |
| Broj sati godišnje | 20 |
| Ciljevi aktivnosti | Posjetiti zagrebački sajam knjiga i grad Zagreb |
| Namjene/ishodi aktivnosti | Učenici će iskusiti ozračje na sajmu knjiga te odabrati knjige po želji. Tijekom slobodnoga vremena, obići će Zagreb |
| Vrijeme realizacije | 17. studenoga 2018. |
| Način realizacije | Putovanjem autobusom, eventualno u suorganizaciji s još jednom belomanastirskom srednjom školom |
| Troškovnik, potrebna sredstva | U dogovoru s odabranim prijevoznikom i uzimajući u obzir cijenu ulaznica |
| Način vrednovanja i način korištenja rezultata vrednovanja | Panoi, web, izvješće, razgovor |
| Dimenzija Građanskoga odgoja i obrazovanja | Kulturalna |

|  |  |
| --- | --- |
| **Naziv aktivnosti, programa, projekta** | **Advent u Zagrebu** |
| Nositelj aktivnosti | Igor Zdenčanović, prof. Latinskoga jezika |
| Broj učenika (iz kojih razreda) | Oko 60 (1. – 4. ) |
| Mjesto izvođenja aktivnosti | Zagreb |
| Broj sati godišnje | 25 |
| Ciljevi aktivnosti | Posjetiti Advent u Zagrebu, jednu kazališnu predstavu te izložbu reprodukcija Vladimira Becića, Arheološki muzej i Muzej torture |
| Namjene/ishodi aktivnosti | Učenici će iskusiti ozračje Zagreba u prosincu, vidjet će i opisati izložbu u Klovićevim dvorima te izloške u Arheološkom muzeju i Muzeju torture te pogledati kazališnu predstavu na drukčiji način i u drukčijoj okolini. Proširit će spoznaje iz školskoga gradiva. |
| Vrijeme realizacije | Prosinac 2018. |
| Način realizacije | Putovanjem autobusom |
| Troškovnik, potrebna sredstva | Oko 160 kn po osobi |
| Način vrednovanja i način korištenja rezultata vrednovanja | Panoi, web, izvješće razgovor |
| Dimenzija Građanskoga odgoja i obrazovanja | Kulturalna |

|  |  |
| --- | --- |
| **Naziv aktivnosti, programa, projekta** | **Posjet izložbi ,,Veliki rat“ u Muzeju Slavonije** |
| Nositelj aktivnosti | Vjekoslav Sučić, prof. Povijesti |
| Broj učenika (iz kojih razreda) | 25 (4. ) , uz mogućnost sudjelovanja i drugih učenika |
| Mjesto izvođenja aktivnosti | Muzej Slavonije u Osijeku |
| Broj sati godišnje | Oko 10 |
| Ciljevi aktivnosti | Obilježiti godišnjicu završetka Prvoga svjetskog rata |
| Namjene/ishodi aktivnosti | Učenici će zornije, kognitivno i afektivno, percipirati nastavno gradivo iz Povijesti za 4. razred. |
| Vrijeme realizacije | Veljača 2019. |
| Način realizacije | Putovanjem minibusom ili osobnim automobilima |
| Troškovnik, potrebna sredstva | Oko 50 kuna po osobi |
| Način vrednovanja i način korištenja rezultata vrednovanja | Utvrdit će se u dogovoru s nadležnima u muzeju Slavonije te kad se odredi optimalna mogućnost prijevoza zainteresiranih. |
| Dimenzija Građanskoga odgoja i obrazovanja | Društvena |

|  |  |
| --- | --- |
| **Naziv aktivnosti, programa, projekta** | **Ekskurzija u Brno** |
| Nositelj aktivnosti | Vjekoslav Sučić, razrednik 2. O i Sofija Radojčić, razrednica 1. E |
| Broj učenika (iz kojih razreda) | 45, prvenstveno iz 1. E i 2. O, uz mogućnost sudjelovanja učenika i iz drugih razrednih odjela ako ostane mjesta |
| Mjesto izvođenja aktivnosti | Budimpešta, Austerlitz, Brno |
| Broj sati godišnje | Oko 100 |
| Ciljevi aktivnosti | Posjetiti Brno i ostale spomenute destinacije |
| Namjene/ishodi aktivnosti | Zainteresirani radnici i učenici razgledat će planirane destinacije, ugodno provesti vrijeme te proširiti spoznaje iz Povijesti, Geografije i Likovne umjetnosti. |
| Vrijeme realizacije | 23. – 26. travnja 2019. |
| Način realizacije | Putovanjem autobusom |
| Troškovnik, potrebna sredstva | Oko 950 kuna po osobi |
| Način vrednovanja i način korištenja rezultata vrednovanja | Web, razgovor |

|  |  |
| --- | --- |
| **Naziv aktivnosti, programa, projekta** | **Izlet u lovački dom u Belom Manastiru** |
| Nositelj aktivnosti | Ravnatelj Veljko Frank |
| Broj učenika (iz kojih razreda) | 80 (1. – 4. ) |
| Mjesto izvođenja aktivnosti | Lovački dom u Belom Manastiru |
| Broj sati godišnje | Oko 20 |
| Ciljevi aktivnosti | Obilježavanje Dana škole |
| Namjene/ishodi aktivnosti | Zajedničkim obilježavanjem Dana škole, radnici i učenici razvijat će zajedništvo i osnažit će osjećaj pripadnosti školi. |
| Vrijeme realizacije | 4. svibnja 2019. |
| Način realizacije | Zajedničko druženje radi obilježavanja Dana škole |
| Troškovnik, potrebna sredstva | Oko 5. 000 kuna (konzumiranje jela i pića: ručak) |
| Način vrednovanja i način korištenja rezultata vrednovanja | Razgovor |

|  |  |
| --- | --- |
| **Naziv aktivnosti, programa, projekta** | **Posjet izložbi ,,Bukovac i Canabel“** |
| Nositelj aktivnosti | Tomislav Livaja, prof. Likovne umjetnosti |
| Broj učenika (iz kojih razreda) | Oko 90 (2. , 3. i 4. ) |
| Mjesto izvođenja aktivnosti | Umjetnički paviljon u Zagrebu |
| Broj sati godišnje | Oko 40 |
| Ciljevi aktivnosti | Analiza izložbe, izlazak u galeriju, izravan susret s umjetnošću |
| Namjene/ishodi aktivnosti | .Učenici će zorno doživjeti gradivo Likovne umjetnosti i opisati izložbu. |
| Vrijeme realizacije | Prosinac |
| Način realizacije | Putovanjem autobusom |
| Troškovnik, potrebna sredstva | Oko 200 kuna po osobi |
| Način vrednovanja i način korištenja rezultata vrednovanja | Učenici će u sklopu nastave Likovne umjetnosti dobiti zadatke usmjerene na analizu izložbe. |
| Dimenzija Građanskoga odgoja i obrazovanja | Kulturalna |

|  |  |
| --- | --- |
| **Naziv aktivnosti, programa, projekta** | **Posjet stalnomu postavu muzeja Vukovar i Muzeju vučedolske kulture; posjet Meštrovićevoj galeriji u Vrpolju** |
| Nositelj aktivnosti | Tomsilav Livaja, prof. Likovne umjetnosti |
| Broj učenika (iz kojih razreda) | Oko 90 (1. – 3. ) |
| Mjesto izvođenja aktivnosti | Vukovar, Vrpolje |
| Broj sati godišnje | Oko 40 |
| Ciljevi aktivnosti | Upoznati kulturnu baštinu |
| Namjene/ishodi aktivnosti | Učenici će opisati postave Gradskoga muzeja Vukovar, Muzeja vučedolske kulture te Meštrovićevu galeriju u Vrpolju. Na taj će način zorno predočiti gradivo Likovne umjetnosti. |
| Vrijeme realizacije | Travanj |
| Način realizacije | Putovanjem autobusom |
| Troškovnik, potrebna sredstva | Oko 150 kuna po osobi |
| Način vrednovanja i način korištenja rezultata vrednovanja | Razgovor i analiza na satima Likovne umjetnosti |
| Dimenzija Građanskoga odgoja i obrazovanja | Kulturalna |

1. **Način vrednovanja i korištenja rezultata vrednovanja**

Na kraju nastavne godine analizirat ćemo ostvarenost Kurikuluma te donijeti prijedloge za iduću školsku godinu u suglasnosti s nacionalnim Kurikulumom.

Predsjednica Školskoga odbora Ravnatelj

Vlasta Kajtar, prof. Veljko Frank, prof.

SADRŽAJ:

1. Osnovni podatci o školi……………………3
2. Cilj i namjena školskog kurikuluma………………………..4
3. Kalendar rada škole………………………….5
4. Izborna i fakultativna nastava…………………………..6
5. Izvannastavne i izvanškolske aktivnosti………………………………..6-18

* Posjeti belomanastirskoj jedinici dječjega doma ,,Klasje“ (7)
* Ružičasti listopad (8)
* Večer matematike (9)
* Posjet Vukovaru (10)
* Potraga za blagom (11)
* Posjet Interliberu (12)
* Advent u Zagrebu (13)
* Posjet izložbi ,,Veliki rat“ u Muzeju Slavonije (14)
* Ekskurzija u Brno (15)
* Izlet u lovački dom u Belom Manastiru (16)
* Posjet izložbi ,,Bukovac i Canabel“ (17)
* Posjet stalnomu postavu Muzeja Vukovar i Muzeju Vučedolske kulture; posjet Meštrovićevoj galeriji u Vrpolju (18)

1. Način vrednovanja i korištenja rezultata vrednovanja…………………..19